L 103/44
MT
Il-Ġurnal Uffiċjali tal-Unjoni Ewropea
18.4.2023
ANNESS IV
METODI TA’ KEJL U TA’ KALKOLU Il-kejl u l-kalkoli għandhom isiru billi jintużaw standards armonizzati, li n-numri ta’ referenza tagħhom ġew ippubblikati għal din il-fini f’Il-Ġurnal Uffiċjali tal-Unjoni Ewropea, jew billi jintużaw metodi oħrajn li jkunu affidabbli, akkurati u riproduċibbli, li jqisu l-aktar metodi ta’ kejl tal-ogħla livell ta’ żvilupp tekniku rikonoxxuti b’mod ġenerali.
Il-kundizzjonijiet ġenerali li ġejjin għandhom japplikaw meta jiġi ttestjat tagħmir imqabbad ma’ network: (a) Sabiex jitkejjel il-konsum tal-enerġija fil-modalità standby ta’ tagħmir imqabbad ma’ network li jkollu tali modalità, il-portijiet tan-network kollha tal-unità għandhom jiġu diżattivati jew skonnettjati, kif applikabbli.
(b) Jekk tagħmir jiddependi fuq konnessjoni bil-fili attiva ma’ port tan-network wieħed jew aktar għall-użu maħsub, hija permessa d-diżattivazzjoni manwali ta’ dawk il-portijiet tan-network minflok l-iskonnessjoni tal-wajer.
(c) Il-proċedura li ġejja għandha tintuża għall-kejl tal-konsum tal-enerġija fil-modalità standby man-network u għallittestjar tal-funzjoni tal-ġestjoni tal-enerġija: (1) Jekk it-tagħmir ikollu tip wieħed ta’ port tan-network u jekk żewġ portijiet jew aktar ta’ dak it-tip ikunu disponibbli, għandu jintgħażel wieħed minn dawn il-portijiet b’mod aleatorju u dak il-port jiġi konness mannetwork xieraq li jkun konformi mal-ispeċifikazzjoni massima tal-port.
Jekk it-tagħmir fih bosta portijiet tannetwork bla fili tal-istess tip, il-portijiet l-oħra bla fili għandhom jiġu diżattivati jekk dan ikun possibbli.
Jekk it-tagħmir ikollu bosta portijiet tan-network bil-fili tal-istess tip, il-portijiet tan-network l-oħra għandhom jiġu skonnettjati.
Jekk ikun hemm disponibbli port tan-network wieħed biss, dak il-port għandu jiġi konness mannetwork xieraq li jkun konformi mal-ispeċifikazzjoni massima tal-port.
Tinxtegħel l-unità ttestjata.
L-apparat li jipprovdi l-azzjonar skattat mill-bogħod li se jattiva mill-ġdid l-unità ttestjata huwa konness man-network xieraq, mixgħul, u lest biex jipprovdi l-kmand meta jkun meħtieġ.
Ladarba l-unità ttestjata tinxtegħel u taħdem kif suppost, din titħalla tidħol fil-modalità standby man-network u jitkejjel il-konsum tal-enerġija.
Imbagħad jingħata l-kmand xieraq lill-unità permezz tal-port tan-network, u jiġi vverifikat jekk it-tagħmir ikunx ġie riattivat.
(2) Jekk it-tagħmir ikollu aktar minn tip wieħed ta’ port tan-network, għal kull tip ta’ port tan-network għandha tiġi ripetuta l-proċedura li ġejja.
Jekk ikun hemm żewġ tipi ta’ portijiet tan-network jew aktar, għandu jintgħażel port wieħed b’mod aleatorju għal kull tip ta’ port tan-network, u dak il-port għandu jiġi konness man-network xieraq li jkun konformi mal-ispeċifikazzjoni massima tal-port.
Jekk għal xi tip ta’ port tan-network ikun hemm port wieħed biss disponibbli, dak il-port jiġi konness man-network xieraq li jkun konformi mal-ispeċifikazzjoni massima tal-port.
Il-portijiet tan-network bil-fili li ma jintużawx għandhom jiġu skonnettjati u l-portijiet bla fili li ma jintużawx għandhom jiġu diżattivati.
Tinxtegħel l-unità ttestjata.
L-apparat li jipprovdi l-azzjonar skattat mill-bogħod li se jattiva mill-ġdid l-unità ttestjata huwa konness man-network xieraq, mixgħul, u lest biex jipprovdi l-kmand meta jkun meħtieġ.
Ladarba l-unità ttestjata tinxtegħel u taħdem kif suppost, din titħalla tidħol fil-modalità standby man-network u jitkejjel il-konsum tal-enerġija.
Imbagħad jingħata l-kmand xieraq lill-unità permezz tal-port tan-network, u jiġi vverifikat jekk it-tagħmir ikunx ġie riattivat.
Jekk port tan-network fiżiku wieħed ikun qed jintuża minn żewġ tipi ta’ portijiet tan-network (loġiċi) jew aktar, fl-istess ħin, dik il-proċedura għandha tiġi ripetuta għal kull tip ta’ port tannetwork loġiku, filwaqt li jiġu skonnettjati b’mod loġiku l-portijiet tan-network loġiċi l-oħra.
(d) Għat-tipi kollha tal-magni tal-kafè tad-dar, il-kejl għandu jitwettaq wara tmiem l-aħħar ċiklu tat-tisjir, u, fejn applikabbli, wara tmiem il-proċess tat-tneħħija tal-ġebla, il-proċess tat-tindif awtomatiku tal-magna jew kwalunkwe operazzjoni oħra mwettqa mill-utent, sakemm ma jiġix skattat allarm li jeħtieġ l-intervent tal-utent biex tiġi evitata ħsara jew inċident.